Windows 11 kan køre Android-apps

Microsoft har nu afsløret Windows 11 og den rummer lidt af en overraskelse. Det er nemlig muligt at installere og afvikle Android-apps direkte i styresystemet. De kan hentes ned via Amazons Appstore, der er blevet integreret i den nye Windows Store.

Android-apps’ene kan bruges som ethvert andet program på computeren; og kan naturligvis pinnes til startmenuen, som et hvilken som helst Windows-program. Microsoft demonstrerede den nye funktion ved at vise apps som TikTok køre på Windows 11.

Android på Windows 11 er gjort mulig af den såkaldte Intel Bridge-teknologi, men den er ikke forbeholdt maskiner med Intel-processorer. AMD og ARM-baserede systemer kan også lege med.

Den nye Windows Store.

TikTok på Windows.

Klik for større …

Microsofts overraskende træk vil uden tvivl give Android yderligere vind i sejlene – fremover vil udviklere kunne nå langt flere brugere uden at skulle lave forskellige apps-udgaver. En trend som også Apple følger med deres M1-chip på tværs af computere og mobile enheder, samt muligheden for at afvikle iOS-apps i macOS.

Ifølge rygterne har Microsoft leget med ideen om Android-apps på Windows i årevis. De første rygter dukkede op helt tilbage i 2014. Men i stedet for at følge den linje, valgte Microsoft i stedet at forsøge at overtale udviklerne til at benytte den mislykkede Universal Windows-platform.

Windows 11 bliver en gratis opdatering til Windows 10, men rulles også ud på alle nye pc’er. Den bliver tilgængelig “denne sommer”.

Windows 11 kan køre Android-apps