Næsten ingen bruger Windows 11

Windows 11 er gratis og har været ude i det fri i et år. Alligevel er der ikke mange, der bruger styresystemet, fortæller Tek.no, med udgangspunkt i tal fra Statcounter. Bare 15,4 procent af Windows-brugerne globalt har valgt at opgradere til den seneste version.

Forgængeren Windows 10 benyttes fortsat af mere end 71 procent af brugerne. Overraskende er det også, at Windows 7 fortsat benyttes af knapt 10 procent af brugerne. Det er et styresystem, der ikke længere understøttes af Microsoft.

En af årsagerne til den sløve opbakning til Windows 11 kan være de forholdsvis strenge tekniske krav til maskinerne. Ikke mindst må maskinen have sin egen “sikkerhedsprocessor” kaldet TPM2. Men maskinen skal også understøtte processorer fra Intels 8. generation Core-serie eller AMDs anden generation Ryzen-serie.

Det udelukker i sagens natur en del ældre maskiner.

Udbredelse af de forskellige Windows-udgaver herhjemme kilde: Statcounter.

Herhjemme ser tallene lidt bedre ud for Microsoft. Windows 11 bruges på 24 procent af Windows-maskinerne. Men Windows 10 er også fortsat populær i Danmark, hvor hele 73,4 procent af brugerne har valgt at blive. De øvrige Windows-versioner har hver færre en en procent.

Næsten ingen bruger Windows 11